ئافرەتانی سعودیە چوونە نێو یاریگاکانی تۆپی پێ
لەلایەن رووداو
12/1/2018
رووداو - AFP
بۆ یەکەمجار لە مێژووی سعودیە رێگەدرا ئافرەتان بۆ تەماشای یاری تۆپی پێ بچنە نێو یاریگا.
رۆژی هەینی 12-1-2018 هاندەرە کچ و ژنەکانی یانەی ئەهلی چوونە نێو یاریگای یانەکەیان لە شاری جەددە و خۆشحاڵی خۆیان بەو بڕیارە دەربڕی.
بڕیارەکە چەند مانگێک پێش ئێستا دراوە، ئەوەش دوای گۆڕانکارییەکانی محەممەد بن سەلمان، شازادەی جێنشین کە دەیەوێ ژمارەیەک گۆڕانی کۆمەڵایەتی و ئابووری لە سعودیەدا بکات.